Ego Radulphus presbiter belnensis omnibus notum facio quod Robelinus clericus belnensis in præsentia mea quittauit et concessit in perpetuum Deo et beatæ Mariæ et fratribus Domus de Breschon domum illam cum appenditiis sitam iuxta domum cistertij Belnæ foris muros villæ quam Landricus clericus dicti Robelini auunculus pro remedio animæ suæ et omnium antecessorum et benefactorum suorum dedit in perpetuam elemosinam cum appenditiis Domus Dei de Broichon et fratribus supradictis dicti uero fratres de bonis suis dederunt prædicto Robelino uiginti libras diuionenses de quibus ipse se tenuit penitus in mea præsentia pro pagato quare dictam domum cum iuribus quæ in ea habebat uel habiturus erat dictis fratribus quittauit in perpetuum et concessit. In cuius rei testimonium ad petitionem dicti Robelini præsentem cartam præfatis fratribus sigillo meo tradidi sigillatum. Actum anno Domini millesimo ducentesimo vicesimo tertio.